PATVIRTINTA
Viešosios įstaigos „Indėlių ir investicijų draudimas“ direktoriaus 
2026 m. rugsėjo 3 d. įsakymu Nr. V-94


FONDŲ ADMINISTRAVIMO SKYRIAUS 
VYRIAUSIOJO EKSPERTO PAREIGYBĖS APRAŠYMAS 


I. BENDROSIOS NUOSTATOS

1. Šis viešosios įstaigos „Indėlių ir investicijų draudimas“ (toliau – IID) Fondų administravimo skyriaus (toliau – Skyrius) vyriausiojo eksperto (toliau – Vyriausiasis ekspertas) pareigybės aprašymas (toliau – Pareigybės aprašymas) nustato Vyriausiojo eksperto pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
2. Vyriausiasis ekspertas tiesiogiai pavaldus ir atskaitingas Skyriaus vadovui.


II. KVALIFIKACINIAI REIKALAVIMAI

3. Šias pareigas užimantis darbuotojas turi:
3.1. turėti aukštąjį socialinių mokslų srities išsilavinimą;
3.2. turėti ne mažesnę kaip 3 metų darbo finansų, apskaitos arba draudimo srityje patirtį;
3.3. gerai mokėti lietuvių kalbą, taip pat anglų kalbą ne žemesniu kaip B2 lygiu;
3.4. mokėti dirbti „Microsoft Office“ programiniu paketu;
3.5. išmanyti Lietuvos Respublikos ir Europos Sąjungos teisės aktus, reglamentuojančius VšĮ „Indėlių ir investicijų draudimas“ veiklą, finansinių operacijų vykdymą ir administravimą, įmokų ir išmokų apskaičiavimą bei mokėjimą, finansinę apskaitą, dokumentų rengimą, tvarkymą, taip pat vidaus kontrolės ir atskaitomybės reikalavimus bei gebėti juos taikyti praktikoje;
3.6. gebėti sisteminti, analizuoti informaciją ir rengti išvadas, savarankiškai planuoti ir organizuoti savo darbą; 
3.7. gebėti vertinti sudėtingus atvejus, rengti metodines rekomendacijas ir koordinuoti priskirtų procesų vykdymą;
3.8. turėti gerus bendravimo ir bendradarbiavimo įgūdžius, gebėti dirbti komandoje ir efektyviai komunikuoti su skirtingais asmenimis.

III. PAREIGYBĖS TIKSLAS

4. Vyriausiasis ekspertas, vadovaudamasis Lietuvos Respublikos ir Europos Sąjungos teisės aktais bei IID vidaus teisės aktais, pagal kompetenciją koordinuoja ir tobulina administruojamų fondų draudimo įmokų ir išmokų administravimo, draudimo sistemų dalyvių stebėsenos ir testavimo, vertina nestandartinius atvejus, rengia išvadas ir pasiūlymus dėl sprendimų bei procesų tobulinimo.

IV. PAGRINDINĖS FUNKCIJOS

5. Vyriausiasis ekspertas atlieka šias funkcijas:
5.1. apskaičiuoja IID administruojamų fondų draudimo įmokas ir vykdo jų surinkimą, apskaičiuoja draudimo išmokas ir vykdo jų išmokėjimą, taip pat vertina ir tikrina šiems procesams reikalingus duomenis, atlieka papildomą duomenų bei skaičiavimų kontrolę ir teikia išvadas dėl nustatytų neatitikimų, užtikrindamas funkcijų atskyrimo ir „keturių akių“ principo laikymąsi;
5.2. vykdo ir koordinuoja draudimo išmokų teisėtumo ir pagrįstumo patikrinimus bei nepagrįstai išmokėtų lėšų susigrąžinimo procedūras, dalyvauja derinant sutartis su draudimo išmokų mokėjimo paslaugų teikėjais ir vykdo draudimo išmokų mokėjimo priežiūrą, rengia išvadas ir pasiūlymus dėl tolesnių veiksmų;
5.3. analizuoja administruojamų fondų finansavimo poreikį kredito įstaigų nemokumo atvejais, rengia analizes ir pasiūlymus sprendimams dėl galimų finansavimo alternatyvų, pagal kompetenciją dalyvauja derinant finansavimo sąlygas ir koordinuoja priimtų sprendimų įgyvendinimą; 
5.4. vykdo ir koordinuoja draudimo sistemų dalyvių stebėseną, vertina jų teikiamus duomenis, pasirengimą pateikti draudimo išmokoms apskaičiuoti ir išmokėti reikalingus duomenis, tinkamą informavimą apie draudimo apsaugą, nustato trūkumus ir neatitikimus;
5.5. rengia ir atnaujina draudimo sistemų dalyvių stebėsenos planus ir kitus su stebėsena susijusius dokumentus, analizuoja stebėsenos metu surinktus duomenis, rengia ataskaitas, išvadas ir rekomendacijas dėl nustatytų trūkumų, neatitikimų ir jų šalinimo;
5.6. rengia draudimo sistemų testavimus nepalankiausiomis sąlygomis planus, scenarijus, įskaitant bendrus testavimus su kitų valstybių draudimo sistemų administratoriais, bei juos vykdo analizuoja testavimų rezultatus ir rengia su jais susijusias išvadas bei teikia pasiūlymus dėl nustatytų trūkumų šalinimo;
5.7. prižiūri bei vykdo draudimo sistemų dalyvių sąrašų atnaujinimo ir viešinimo procesą, vertina jo atitiktį nustatytiems reikalavimams ir teikia pasiūlymus dėl tobulinimo;
5.8. stebi priežiūros institucijų skelbiamą informaciją ir draudimo sistemų dalyviams taikomus apribojimus, informaciją apie teisės aktų reikalavimų nesilaikymą bei pagal kompetenciją teikia susijusią informaciją Skyriaus vadovui ir kitiems IID padaliniams;
5.9. pagal kompetenciją analizuoja ir vertina su IID administruojamų fondų veikla susijusias finansines ir kitas rizikas bei rengia pasiūlymus dėl jų valdymo;
5.10. pagal kompetenciją bendradarbiauja su draudimo sistemų dalyviais, Lietuvos ir užsienio institucijomis bei kitų valstybių draudimo sistemų administratoriais, dalyvauja susitikimuose, seminaruose ir mokymuose, teikia metodinę pagalbą bei pagal suteiktus įgaliojimus atstovauja IID;
5.11. pagal kompetenciją rengia ir atnaujina Skyriaus veiklą reglamentuojančius vidaus teisės aktus, procedūras, taisykles, tvarkas, metodikas, ataskaitas, išvadas ir kitus dokumentus, derina juos su kitais IID padaliniais bei rengia pasiūlymus dėl teisės aktų, Skyriaus veiklos ir procesų tobulinimo;
5.12. rengia atsakymus į pagal Skyriaus kompetenciją gautus paklausimus ir pretenzijas, konsultuoja IID darbuotojus, draudimo sistemų dalyvius ir kitus suinteresuotus asmenis draudimo įmokų ir išmokų, dalyvių stebėsenos ir testavimo bei kitais Skyriaus kompetencijai priskirtais klausimais;
5.13. pagal kompetenciją rengia bendradarbiavimo susitarimų su kitų valstybių draudimo sistemų administratoriais projektus ir dalyvauja juos įgyvendinant;
5.14. pagal kompetenciją rengia ir analizuoja IID ir Skyriaus veiklos ataskaitas, sistemina ir analizuoja su IID ir administruojamais fondais susijusią informaciją bei rengia išvadas ir pasiūlymus;
5.15. vykdo kitus Skyriaus vadovo pavedimus, susijusius su Skyriaus ir pareigybės veiklos sritimis.

V. PAREIGOS IR ATSAKOMYBĖ 
6. Vyriausiasis ekspertas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
6.3. užtikrinti Skyriaus veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
6.6. tvarkyti ir saugoti dokumentus, susijusius su Vyriausiojo eksperto veikla, kad būtų užtikrintas pareigybės funkcijų tęstinumas;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8. nedelsiant informuoti tiesioginį vadovą apie įvykusius arba įtariamus pažeidimus.
7. Vyriausiasis ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.


VI. TEISĖS
8. Vyriausiasis ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis būtinumo žinoti principu;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
[bookmark: _Hlk153810091]8.5. kelti kvalifikaciją seminaruose, konferencijose, mokymuose ir kituose renginiuose; 
8.6. naudotis galiojančių teisės aktų nustatytomis socialinėmis garantijomis, draudimu ir teisėmis;
8.7. naudotis ir kitomis teisėmis, kurios yra numatytos teisės aktuose.

